stanford-oval/wikipedia huggingface dataset:
Paul Goodison

| Mitalit | Mitalit | Mitalit |  |
| --- | --- | --- | --- |
|  Paul Goodison vuonna 2008  |  Paul Goodison vuonna 2008  |  Paul Goodison vuonna 2008  |  |
Maa:  Yhdistynyt kuningaskunta
Miesten kilpapurjehdus
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | laser |  |
| MM-kilpailut   | MM-kilpailut   | MM-kilpailut   |  |
|  Kultaa | Halifax 2009 | laser |  |
|  Pronssia | Hyannis 2002 | laser |  |
| EM-kilpailut   | EM-kilpailut   | EM-kilpailut   |  |
|  Kultaa | Warnemünde 2004 | laser |  |
|  Kultaa | Gdynia 2006 | laser |  |
|  Kultaa | Landskrona 2009 | laser |  |
|  Hopeaa | Warnemünde 2000 | laser |  |
|  Hopeaa | Cartagena 2005 | laser |  |
|  Hopeaa | Hyères 2007 | laser |  |
|  Hopeaa | Nieuwpoort 2008 | laser |  |
|  Hopeaa | Tallinna 2010 | laser |  |
|  Pronssia | Vallensbæk 2002 | laser |  |
Paul Martin Goodison, MBE (s. 29. marraskuuta 1977 Sheffield) on brittiläinen kilpapurjehtija ja olympiavoittaja. 180 senttimetriä pitkä ja 78 kilogrammaa painava Goodison edustaa Ulley Sailing Clubia ja kilpailee laser-luokassa.
Goodison saavutti kultaa laserista vuoden 2008 kesäolympialaisista Pekingistä. Vuoden 2004 kesäolympialaisissa hän oli neljäs ja vuoden 2012 kesäolympialaisissa seitsemäs. MM-kilpailuista hän on saavuttanut yhden kullan ja yhden pronssin. EM-kilpailuista Goodisonilla on kolme kultaa, viisi hopeaa ja yksi pronssi.
Goodison nimettiin uutena vuotena 2009 Brittiläisen imperiumin ritarikunnan jäseneksi (MBE).
Parkki (täsmennyssivu)

Parkki voi tarkoittaa seuraavia:
Parkki, purjealustyyppi
Parkki eli kaarna, puun kuori
Parkki eli pasuri, kalalaji
Parkki, puhekielessä pysäköintialue
Parkki, Hämeenlinnan kaupunginpuisto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Parkki”, voi hakea sivunnimihaulla, laajalla sivunnimihaulla tai tekstihaulla.
Oriol Junqueras

| Oriol Junqueras |
| --- | --- |

Katalonian itsehallintoalueen varapuheenjohtaja
 14. tammikuuta 2016 -  
Edeltäjä:  Neus Munté
Euroopan parlamentin jäsen
 2009–2012  
Henkilötiedot
Syntynyt: 11. huhtikuuta 1969 (ikä 55) Barcelona
Tiedot
Puolue:  Katalonian tasavaltalainen vasemmisto
 Nimikirjoitus
Aiheesta muualla
www.junqueras.cat
Oriol Junqueras i Vies (s. 11. huhtikuuta 1969) on katalonialainen poliitikko. Hänet valittiin Euroopan parlamentin jäseneksi vuoden 2009 vaaleissa, ja hän kuului siellä Vihreät / Euroopan vapaa allianssi -ryhmään. Junqueras valittiin Euroopan parlamenttiin jälleen toukokuussa 2019, mutta Espanjan korkein oikeus esti vangittuna olevaa Junqueras ottamasta parlamenttipaikkaa vastaan, eikä hän niin ollen ole enää parlamentin jäsen.
Junqueras on Katalonian tasavaltalainen vasemmisto -puolueen puheenjohtaja vuodesta 2011. Vuonna 2012 hänet valittiin Katalonian parlamenttiin.
Aiheesta muualla

Kuvia tai muita tiedostoja aiheesta Oriol Junqueras Wikimedia Commonsissa
Oriol Junquerasin kotisivut (Arkistoitu – Internet Archive)
Oriol Junqueras Euroopan parlamentin jäsenet. Euroopan parlamentti.
Ortoosi

Vartalokorsetti
Ortoosi on kehoa tukeva tai kehon asentoa korjaava ulkoinen laite. Ortoosilla parannetaan neuromuskuloskeletaalisen kokonaisuuden rakenteellisia ja toiminnallisia ominaisuuksia. Ortooseilla voidaan tukea tai rajoittaa nivelten ja lihasten toimintaa.
Ortopediset jalkineet sekä niska- ja rannetuet ovat yleisiä ortooseja. Tavallisesti ortoosit valmistetaan muovista ja kevytmetallista, kuten alumiinista, ja pehmustetaan vaahtomuovilla tai geelillä.
Ortoosi voi tukemisen lisäksi vahvistaa käyttäjän liikkeitä, esimerkkinä kehittyneet ulkoiset tukirangat.
Skolioosin hoitoa ortoosilla
Olavi K. Fält

Olavi Kaarlo Fält (s. 2. huhtikuuta 1946 Oulu) on suomalainen historian professori emeritus.
Henkilöhistoria ja ammattiura

Fält syntyi varastopäällikkö Olavi Fältin ja tarjoilija Helvi Keräsen perheeseen. Hänen puolisonsa vuodesta 1969 on artesaani Aila Kovalainen. Fält tuli ylioppilaaksi Oulun lyseosta 1966 ja valmistui Oulun yliopistosta filosofian kandidaatiksi 1973 ja lisensiaatiksi 1982. Filosofian tohtoriksi hän väitteli 1983. Fält toimi Oulun yliopistossa assistenttina ja yliassistenttina vuodesta 1974 vuoteen 1995, historian dosentti hän oli 1983–1995. Hän on myös Turun yliopiston dosentti vuodesta 1987 ja Helsingin yliopiston dosentti vuodesta 1997. Fält työskenteli Suomen Akatemian tutkimusassistenttina, nuorempana tutkijana, vanhempana tutkijana ja varttuneena tutkijana 1980- ja 1990-luvuilla ja 2000-luvun vaihteessa. Hän hoiti Oulun yliopiston historian apulaisprofessuuria virkaatekevänä 1988–1989 ja professuuria määräaikaisena 1994–1995, vakinainen professori yliopistoon hänestä tuli vuonna 1996. Fält on Suomalaisen tiedeakatemian jäsen vuodesta 2004. Hän on tehnyt useita opinto- ja tutkimusmatkoja Japaniin, jonka historiaa hän on tutkinut väitöskirjastaan lähtien. Fält sai Tieto-Finlandian kunniamaininnan 1989 ja 1995.
Teoksia

Eksotismista realismiin. Perinteiden Japanin-kuva Suomessa 1930-luvun murroksessa. Studia Historica Septentrionalia 5. Oulu 1982, 363 s. (väitöskirja)
Fascism, Militarism or Japanism? The interpretation of the crisis years of 1930 - 1941 in the Japanese English-language press. Studia Historica Septentrionalia 8. Jyväskylä 1985, 150 s.
The Clash of Interests. The transformation of Japan in 1861 - 1881 in the eyes of the local Anglo-Saxon press. Studia Historica Septentrionalia 18. Jyväskylä 1990, 388 s.
Japanin kulttuuri. Olavi K. Fält, Kai Nieminen, Anna Tuovinen ja Ilmari Vesterinen. Helsinki Otava 1994. (4. painos 2006)
Looking at the Other. Historical study of images in theory and practise. Toimittajat Kari Alenius, Olavi K. Fält ja Seija Jalagin. Acta Universitatis Ouluensis. B Humaniora 42. Oulu University Press, Oulu 2002, 131 s.
Aiheesta muualla

Fält, Olavi K. Oulun yliopisto
Operaatio Chaos

Operaatio Chaos, toisinaan CHAOS oli Yhdysvaltain keskustiedustelupalvelun eli CIA:n operaatio presidenttien Lyndon B. Johnsonin ja Richard M. Nixonin hallintojen aikana vuosina 1967–1973. CIA seurasi Vietnamin sodan vastaiseen liikkeeseen liitettyjen henkilöiden ja järjestöjen mahdollisia yhteyksiä ulkomaille. Pian tiedustelu laajeni käsittämään myös järjestöjä, joilla ei ollut selvää yhteyttä sodan vastaiseen liikkeeseen. Operaatio paljastui jonkin aikaa Watergate-skandaalin jälkeen.
Toiminta

Yhdysvaltain keskustiedustelupalvelu aloitti operaatio Chaosin vuonna 1967 tuolloisen Yhdysvaltain presidentti Lyndon B. Johnsonin määräyksen mukaisesti. Alkuperäisen määräyksen mukaan tarkoituksena oli tutkija Vietnamin soda vastaisen liikkeen mahdollisia yhteyksiä ulkovaltoihin. Keskustiedustelupalvelun tuolloinen päällikkö Richard Helms antoi vastatieduslutoiminnan johtajalle James Jesus Angletonille laajat valtuudet seurata ja kerätä tietoa järjestöistä tai henkilöistä, joilla saattoi olla yhteyksiä ulkomaille.
Richard M. Nixonin hallinto nousi valtaan vuonna 1969. Nixonin hallinnon alaisuudessa kaikki sodan vastaiseen liikkeeseen liittyvä tiedustelu ja seuranta liitettiin operaatio Chaosin yhteyteen. Nixon vastusti henkilökohtaisesti sodan vastaista liikettä ja laajemmin niin sanottua vastakulttuuria. Hän oli vakuuttunut ulkovaltojen ja ehkä myös hänen oman hallintonsa tiettyjen jäsenten salaa antamasta tuesta tällaisille järjestöille ja tahoille. 60 CIA:n agenttia määrättiin valvomaan Yhdysvaltain kansalaisia ulkomailla. Epäiltyjä seurattiin niin elektronisen tiedustelun keinoin, kuin myös ulkomailla paikanpäällä silmin. Valvottavia järjestöjä olivat esimerkiksi Women Strike for Peace, Students for a Democratic Society ja Black Panthers.
Operaation kuluessa CIA alkoi valvoa myös järjestöjä ja henkilöjä, joilla ei edes ollut suoria yhteyksiä sodan vastaiseen liikkeeseen. Tiedustelun kohteeksi päätyi esimerkiksi feministiliike Women's liberation movement ja juutalainen B'nai B'rith. Tutkiessaan B'nai B'rithin mahdollisia yhteyksiä Israeliin CIA valvoi Israelin suurlähetystöä Washingtonissa. Yhden tarinan mukaan CIA perusti jopa jätehuoltoyrityksen päästäkseen käsiksi lähetystöstä roskiin heitettyihin papereihin. Operaation aikana CIA keräsi kaikkiaan noin 7 000 henkilöön ja 1 000 järjestöön liittyviä kansioita. Lisäksi se luetteloi noin 300 000 yhdysvaltalaisen nimet, vaikkakaan kaikista heistä ei kerätty juuri muuta tietoa. Toiminnan mittakaavasta huolimatta operaation aikana tehdyissä kuudessa selvityksessä CIA:n ei onnistunut paljastamaan sodan vastaisen liikkeen mahdollisia yhteyksiä ulkomaille.
Lakkauttaminen

Operaatio Chaos lakkautettiin Watergate-skandaalin yhteydessä vuonna 1973. Nixonin hallinto oli jo joutunut skandaalin vuoksi suuriin ongelmiin salamyhkäisyydestään ja salailusta. Lisäksi operaation paljastuminen oli vielä huomattava uhka. Operaation paljastui kuitenkin seuraavana vuonna. The New York Times -lehden tutkiva toimittaja Seymour Hersh paljasti operaation artikkelissaan 22. joulukuuta 1974. Nixon oli eronnut neljää kuukautta aikaisemmin. Edustajainhuoneen jäsen Bella Abzug johti vuonna 1975 asiaa tutkinutta komiteaa. Komitean tekemissä kuulemisissa paljastuneet seikat johtivat vielä laajempaan tutkintaan CIA:n toiminnasta Yhdysvalloissa yleensä. Niin sanottua Rockefellerin komissiota johti varapresidentti Nelson Rockefeller.
Nuclear Fire

| Nuclear Fire Primal Fear |
| --- | --- | --- |

Studioalbumin tiedot
 Julkaistu: 15. tammikuuta 2001
 Tuottaja(t): Mat Sinner
 Tyylilaji: power metal
 Kesto: 47.29
 Levy-yhtiö: Nuclear Blast
Primal Fearin muut julkaisut
| Jaws of Death 1999 | Nuclear Fire 2001 | Black Sun 2002 |
Nuclear Fire on Primal Fearin kolmas studioalbumi, joka julkaistiin 15. tammikuuta 2001.
Kappaleet

Angel in Black – 3.58
Kiss of Death – 3.50
Back from Hell – 3.46
Now or Never – 5.33
Fight the Fire – 4.23
Eye of an Eagle – 4.28
Bleed for Me – 5.04
Nuclear Fire – 4.23
Red Rain – 4.51
Fire on the Horizon – 3.31
Living for Metal – 3.42
Kokoonpano

Ralf Scheepers – laulu
Stefan Leibing – kitara
Henny Wolter – kitara
Mat Sinner – basso
Klaus Sperling – rummut
Arvostelut

AllMusic:
Aiheesta muualla

Nuclear Fire Discogsissa. (englanniksi)
Albumi Nuclear Fire Encyclopaedia Metallum -sivustolla (englanniksi)
Primal Fear
| --- | --- |
Studioalbumit:   Primal Fear  Jaws of Death  Nuclear Fire  Black Sun  Devil’s Ground  Seven Seals  New Religion  16.6 (Before the Devil Knows You’re Dead)  Unbreakable  Delivering the Black  Rulebreaker  Apocalypse  Metal Commando  Code Red 
Kokoelmat:   Metal Is Forever – The Very Best of Primal Fear  Best of Fear 
DVD:t:  The History of Fear
Parafiini

Parafiini on seos lineaarisiaselvennä hiilivetyjä, jotka ovat vähintään 20-hiilisiä (C20H42). Se on vahamaista, väritöntä ja hajutonta läpikuultavaa ainetta. Parafiini erotetaan pohjista, jota maaöljyn tislauksessa jää. Termiä parafiini käytetään myös yleisesti teknisenä nimenä lineaarisille tyydyttyneille hiilivedyille, kun taas haaroittuneet hiilivedyt ovat isoparafiineja ja tyydyttymättömät olefiineja.
Parafiinivahan ominaisuudet  ja käyttö

Parafiini on valkoista, haurasta vahaa, joka on hajutonta ja mautonta. Parafiinin sulamispiste on 40–70 celsiusasteen välillä. Parafiini ei liukene veteen, mutta liukenee eetteriin, bentseeniin ja joihinkin estereihin. Koska se on tyydyttynyttä hiilivetyä, se on reagoimatonta, mutta sitä voi polttaa. Se on erittäin hyvä sähköeriste.
Parafiinia käytetään etupäässä kynttilöissä steariinia halvempana vaihtoehtona, mutta myös kankaiden ja muiden huokoisten aineiden kyllästämiseen, sekä kiillotusvahojen ja voiteluaineiden valmistamiseen. Parafiinia käytetään myös fysikaalisissa hoidoissa ja naamioväreissä. Tietyntyyppisten suksien pohjaan laitetaan usein parafiinia luistavuuden lisäämiseksi.
Parafiinikynttilällä voi voidella vetoketjun, polkupyörän ketjun, laatikon liukupinnat sekä avainketjun esimerkiksi.
Parafiiniöljyn ominaisuudet ja käyttö

Parafiini- eli mineraaliöljy ja petroli ovat raskaista, mutta parafiinivahaa kevyemmistä hiilivedyistä koostuvia nesteitä, esimerkiksi lampukoissa käytettyä parafiiniöljyä. Parafiiniöljyä käytetään muun muassa lääkkeenä ihmisten ja eläinten ummetuksen hoitoon,‎ ja myös puun öljyämiseen, esimerkiksi leikkuulaudoissa ja saunan lauteissa. Lauteita öljytessä levittäminen tapahtuu huokoisella sienellä ja ylimääräinen öljy pyyhitään pois. Öljy tukkii puun huokoset ja estää hien ja lian pesiytymisen niihin.
Parafiiniöljyä saa marketeista, maatalous-, rauta- ja maalikaupoista sekä apteekista.
Parafiinivahaa
Outland (videopeli)

| Outland |
| --- | --- |

Kehittäjä:  Housemarque
Julkaisija:  Ubisoft
Jakelija:  Steam, Humble Store ja PlayStation Store
Taiteilija:  Mikko Eerola
Säveltäjä:  Ari Pulkkinen
Julkaistu:  Xbox 360 27. huhtikuuta 2011 PlayStation 3 14. kesäkuuta 2011 Microsoft Windows 29. syyskuuta 2014
Lajityyppi:  tasohyppely
Pelimuoto:  yksinpeli, moninpeli
Ikäluokitus:  ESRB: 10 vuotta tai vanhempi 
Alusta:  Linux, OS X, PlayStation 3, Microsoft Windows, Xbox 360
Jakelumuoto:  PSN, Steam, XBLA
Lisää peliartikkeleitaVideopelien teemasivulla
Infobox OK   : 
Outland on suomalaisen Housemarquen kehittämä ja Ubisoftin julkaisema tasohyppelypeli, joka julkaistiin alun perin 27. huhtikuuta 2011 Xbox 360:lle Xbox Live Arcaden kautta. Peli on sittemmin julkaistu myös PlayStation 3:lle PlayStation Networkin kautta ja peli on julkaistu Steam-palvelussa Microsoft Windowsille, OS X:lle ja Linuxille.
IGN valitsi pelin parhaaksi PlayStation Networkin peliksi vuonna 2011.
Aiheesta muualla

Outland MobyGamesissa (englanniksi)
Peli Housemarquen sivuilla (englanniksi)
Oma kultasein

| Oma kultasein Markku Aro |
| --- | --- | --- |

Studioalbumin tiedot
 Äänitetty : helmi–marraskuussa 1974
 Studio : Finnlevy-studiot
 Julkaistu: 1974
 Formaatti: LP-levy (S 80589)   C-kasetti (40-80589)
 Tuottaja(t): Vexi Salmi
 Tyylilaji: iskelmä, pop
 Kesto: 37.47
 Levy-yhtiö: Finnlevy
 Levymerkki: CBS
Listasijoitukset
  Suomi: 17. (helmikuu 1975) 
Markku Aron muut julkaisut
| Niin käy kun rakastuu 1973 | Oma kultasein 1974 | Katso luontoa ja huomaa 1975 |
Singlet albumilta Oma kultasein
 ”Oma kultasein” / ”Loit elämälle pohjaa” Julkaistu: 1974 (2647)
Oma kultasein on suomalaislaulaja Markku Aron kolmas studioalbumi, joka julkaistiin loppuvuodesta 1974. Nimikappale on yksi Aron tunnetuimpia ja ylsi parhaimmillaan Suomessa singlelistan seitsemänneksi.
Albumi on julkaistu CBS-levymerkillä vinyylilevynä ja C-kasettina.
Äänitykset

Äänityksiä tehtiin useissa sessioissa helmi–marraskuun aikana Finnlevyn studioilla vuonna 1974. Suomalaista alkuperää olevat kappaleet äänitettiin Jukka Teittisen toimesta 27. helmikuuta (”Anna kaikkien kukkien kukkia”), 3. syyskuuta (”Helpota hiukan”) ja 21. marraskuuta (”Kun rippikoulusta palattiin”). Käännöskappaleet äänitti Antti Joki ja kappaleet äänitettiin 18. heinäkuuta (”Elämäni on kuin suuri haave”) sekä 8. elokuuta (”Oma kultasein”, ”Loit elämälle pohjaa” & ”Mies ja skitta”).
Kappaleet > A-puoli

Oma kultasein – 3.34 (alkup. ”Sugar Baby Love”, säv. ja alkup. san. Wayne Bickerton – Tony Waddington, suom. san. Vexi Salmi, sov. Antti Hyvärinen)
Elämäni on kuin suuri haave – 2.33 (alkup. ”All I Have to Do is Dream”, säv. ja alkup. san. Boudeaux Bryant, suom. san. V. Salmi, sov. A. Hyvärinen)
Kun sä vierelläin sateessa oon – 3.14 (alkup. ”Laughter in the Rain”, säv. ja alkup. san. Phil Cody – Neil Sedaka, suom. san. Chrisse Johansson, sov. A. Hyvärinen)
Helpota hiukan – 3.00 (säv. Matti Siitonen, san. V. Salmi, sov. Markku Johansson)
Rauhan teen – 3.58 (alkup. ”For the Peace of All Mankind”, säv. ja alkup. san. Hammond – Hazzlewood, suom. san. Pertti Reponen, sov. A. Hyvärinen)
Kun rippikoulusta palattiin – 2.46 (säv. M. Siitonen, san. V. Salmi, sov. M. Johansson)
Kappaleet > B-puoli

Loit elämälle pohjaa – 3.35 (alkup. ”My Only Fascination”, säv. S. Vlavianos, alkup. san. Robert Constandinos, suom. san. V. Salmi, sov. A. Hyvärinen)
Mies ja skitta – 3.31 (alkup. ”One Man Band”, säv. Dave Courtney – Leo Sayer, suom. san. V. Salmi, sov. ?)
Taivaallinen nainen – 3.16 (alkup. ”Summerlove Sensation”, säv. ja alkup. san. Coulter – Martin, suom. san. Tapani Tuominen, sov. A. Hyvärinen)
Saanhan viimeisen tanssin – 3.09 (alkup. ”Save the Last Dance for Me”, säv. ja alkup. san. Doc Pomus – Mort Shuman, suom. san. Saukki, sov. A. Hyvärinen)
Paras päätyä sovintoon – 2.12 (alkup. ”The Highway Song”, säv. ja alkup. san. Kenny Young, suom. san. A. Aleksi, sov. A. Hyvärinen)
Anna kaikkien kukkien kukkia – 2.59 (säv. ja sov. Toivo Kärki, san. V. Salmi)
Lähteet:
Tekijät

Markku Aro – laulu
Tekijät > Tuotanto

Vexi Salmi / Finnlevy – tuotanto
Marja Arvola-Rantanen – kansi
Jorma Breider – valokuvat
Finnlevy-studiot / Antti Joki, Jukka Teittinen – äänitys
Lähde:
Aiheesta muualla

Albumi Fono.fi:n Äänitetietokannassa
Olavi Kandolin

| Olavi Kandolin> Henkilötiedot |
| --- | --- |
Syntynyt: 19. joulukuuta 1979 (ikä 44) Kurikka
Poliitikko
Puolue:  Keskusta
Asema:  Aluevaltuutettu kaupunginhallituksen puheenjohtaja Maakuntavaltuutettu
Vaalipiiri:  Vaasan vaalipiiri
Kotipaikka:  Kurikka
Olavi Johannes Kandolin (s. 14. helmikuuta 1979 Kurikka) on suomalainen keskustalainen poliitikko. Hän on Etelä-Pohjanmaan hyvinvointialueen aluevaltuutettu, hyvinvointialueen tarkastuslautakunnan puheenjohtaja, Etelä-Pohjanmaan liiton maakuntavaltuutettu ja hän toimii Kurikan kaupunginhallituksen puheenjohtajana. Kandolin on ollut Kurikan kaupunginvaltuuston jäsen vuodesta 2017 lähtien. Hän toimii Kurikan museota ja paikalliskulttuuria  ylläpitävän ja esilletuovan Kurikka-Seura ry:n puheenjohtajana ja kansanperinnetyötä tekevän valtakunnallisen Samuli Paulaharjun Säätiön  hallintoneuvostossa.
Elämä

Olavi Kandolinilla on viisi lasta, ja hän asuu vaimonsa Niinan kanssa Rinta-Kurikan yli 500-vuotiaalla historiallisella tilalla, jonka 18:s isäntä hän on.
Kandolin on sotilasarvoltaan reservin sotilaspoliisikorpraali. Hän on palvellut varusmiehenä Niinisalon varuskunnassa.
Kandolin on työskennellyt käynnissäpitäjänä lähes 20 vuotta, vuodesta 2003 alkaen Seinäjoella Atrian tehtaalla. Lisäksi hän on ollut kymmenen vuotta vartijana ja kuusi vuotta nuorisokodissa nuorisotyöntekijänä erittäin vaativien nuorten parissa. Kandolin on yksi Leirikeskus Pitkämö Canyon Camping Oy:n perustajista. Kandolin kertoi luopuneensa yrityksestä esteellisyyssyistä
Kandolin on kirjoittanut ylioppilaaksi vuonna 1999 ja suorittanut mekatroniikan/teollisuusautomaation insinöörin tutkintoa 4 vuotta. Opinnot ovat vielä kesken.
Kandolin on vetänyt Kurikka-Seuraa ja sen ylläpitämää museotoimintaa vuodesta 2016 lähtien. Hän toimii myös harrastajateatterissa, missä on ollut muutamassa näytelmässä, muun muassa näytelmissä Kaksipa Poikaa Kurikasta ja Keskellä kirkasta päivää. Hän on ollut mukana myös lyhytelokuvassa Piika ja Sotilas. Elokuva valittiin vuoden kyläelokuvaksi 2021 kyläelokuvafestifaaleilla.
Kandolin harrastaa metallin etsintää, sukututkimusta, metsänhoitoa ja paikallishistoriaa, josta hän on pitänyt luentoja sadoille koululaisille ja vieraille Kurikan museolla..
Poliittinen toiminta

Politiikassa Kandolin aloitti vuonna 2012 Kurikan kaupungin tarkastuslautakunnassa. Ensimmäisiin kunnallisvaaleihin hän osallistui vuonna 2017 ja tuli valituksi 301 äänellä. Hänet valittiin valtuuston puheenjohtajistoon. Vuoden 2021 kuntavaaleissa Kandolin sai 228 ääntä ja tuli valituksi. Hänet valittiin kaupunginhallituksen puheenjohtajaksi. Vuodesta 2021 alkaen Kandolin on toiminut myös Seinäjoen ammattikorkeakoulun hallituksen jäsen. Vuonna 2022 Kandolin tuli valituksi Etelä-Pohjanmaan hyvinvointialueen valtuustoon 760 äänellä.
Kandolin on kommentoinut Kurikan Fortum- ja Neste- osakesalkkujen säilyttämisen puolesta. Uniper-kriisissä olevan Fortumin tilanteen johdosta hän on ottanut kantaa Fortumin tilanteeseen paikallisissa, maakunnallisissa ja myös valtakunnan medioissa.
Kandolin on ollut esillä myös biotalouteen ja erityisesti biokaasuun suuntautuvan hankkeen puolestapuhujana.
Luottamustehtäviä

Kurikan kaupungin tarkastuslautakunnan jäsen 2012–
Kurikka-Seura Ry:n puheenjohtaja vuodesta 2016–
Samuli Paulaharjun Säätiön valtuuskunnan jäsen vuodesta 2017–
Kurikan kaupunginvaltuuston jäsen vuodesta 2017–
Kurikan Kaupunginvaltuuston varapuheenjohtaja 2017–2021
Kurikan Toimitilat Oy:n hallituksen varapuheenjohtaja 2017–2021
Poliisiasiain neuvottelukunnan jäsen vuodesta 2017–
Keskustan paikallisyhdistyksen puheenjohtaja vuodesta 2017
Kurikan kaupunginhallituksen puheenjohtaja 2021–
Seinäjoen ammattikorkeakoulun hallituksen jäsen 2021–
Etelä-Pohjanmaan liiton maakuntavaltuuston jäsen 2021–
Merenkurkun neuvosto EAYY:n hallituksen varajäsen 2021–
Etelä-Pohjanmaan hyvinvointialueen aluevaltuutettu 2022–
Etelä-Pohjanmaan hyvinvointialueen tarkastuslautakunnan puheenjohtaja 2022–
Omennus

| Omennus |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°08′11″N, 25°45′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Asikkalanselän alue (14.21)
Laskuoja:  Haapasillanoja Säynätjärveen 
Järvinumero:  14.212.1.008
Mittaustietoja
Pinnankorkeus:  121 m  
Pituus:  550 m  
Leveys:  230 m  
Rantaviiva:  1,369 km  
Pinta-ala:  7,035 ha  
Tilavuus:  0.000083 km³ 
Keskisyvyys:  1,18 m  
Suurin syvyys:  2,5 m  
Saaria:  ei saaria 
 fiOmennus 
Omennus  on Päijät-Hämeessä Asikkalassa Urajärven kylän lähellä sijaitseva järvi.
Maantietoa

Järven pinta-ala on 7,0 hehtaaria, se on 550 metriä pitkä ja 250 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 83 000 kuutiometriä. Sen keskisyvyys on 1,2 metriä ja suurin syvyys on 2,5 metriä. Sen rantaviivan pituus on 1,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Asikkalanselän alueella (14.21), jonka Urajärven valuma-alueeseen (14.212) se kuuluu. Järven vedenpinnan korkeus on 121 metriä mpy.
Olympos on valloitettu

| Olympos on valloitettu> Olympus Has Fallen |
| --- | --- |

Ohjaaja:  Antoine Fuqua
Käsikirjoittaja:   Creighton Rothenberger  Katrin Benedikt 
Tuottaja:   Gerard Butler  Alan Siegel  Mark Gill 
Säveltäjä:  Trevor Morris
Kuvaaja:  Conrad W. Hall
Leikkaaja:  John Refoua
Tuotantosuunnittelija:  Derek R. Hill
Pääosat:   Gerard Butler  Aaron Eckhart  Morgan Freeman  Angela Bassett  Robert Forster  Cole Hauser 
Valmistustiedot
Valmistusmaa:  Yhdysvallat
Tuotantoyhtiö:   Millennium Films  Nu Image  G-BASE 
Levittäjä:  FilmDistrict
Ensi-ilta:   2013-3-2020. maaliskuuta 2013 (Ranska)  2013-3-2222. maaliskuuta 2013 (Yhdysvallat)  2013-4-1919. huhtikuuta 2013 (Suomi)  
Kesto:  120 minuuttia
Alkuperäiskieli:  englanti, korea
Budjetti:  70 000 000 dollaria
Tuotto:  161 025 640 dollaria
Seuraaja:  London Has Fallen
Aiheesta muualla
IMDb 
Elonet
AllMovie
Infobox OKNimi-testi OK: 
Olympos on valloitettu (engl. Olympus Has Fallen) on vuonna 2013 ensi-iltansa saanut yhdysvaltalainen toimintatrilleri, jonka on ohjannut Antoine Fuqua. Elokuvan pääosissa esiintyvät Gerard Butler, Aaron Eckhart, Morgan Freeman ja Angela Bassett. Se kertoo pohjoiskorealaisista terroristeista, jotka hyökkäävät Valkoiseen taloon.
Elokuvan jatko-osa London Has Fallen sai ensi-iltansa 2. lokakuuta 2015. Jatko-osassa ovat mukana näyttelijät Gerard Butler, Morgan Freeman, Aaron Eckhart, Angela Bassett ja Radha Mitchell. Elokuva sijoittuu Lontooseen, joka joutuu hyökkäyksen kohteeksi kesken pääministerin hautajaisten. Olympos on valloitettu -elokuvan käsikirjoittajat Creighton Rothenberger ja Katrin Benedikt ovat tehneet myös jatko-osan käsikirjoituksen. Elokuvan on ohjannut Babak Najafi.
Elokuva sai toisen jatko-osan Angel Has Fallen vuonna 2019. Myös siinä ovat päärooleissa Gerald Butler ja Morgan Freeman.